4

ISIGIDIMI SAMAXOSA, NOVEMBER 1, 1881.

Ngencwadi ezininzi zaba balelani ezenze umtya omnye ukufika kuti, siqonda ukuba izikolo kwela ngase mpuma langa, koma pesheya kwe Nciba nakoma Queen’s Town ziyatshonela kuba zingangenwa bantwana. Enye into ezitsobisayo izikolo kukungalungi kwezindlu, ze afike Umkangeli zikolo (Inspector) azivale. Baninzi, befanele, abaliliswa sesisimose zinto. Omnye u Jeremiya, ozamana nesililo ngenxa yoku ngu Mr. David Thomas Malasi, wase Frans Burg. Pakati koku bomboloza kwalo liti elinene, “Kawu vule zibuqe kade nimane nisiti elipepa lipepa elifileyo. Namhla mna lindoyisile. Nditi mna, namhla inkomo ebikade yeyele undo ka Gaba uyifumanele umvalo womtati nakuba efile usateta, uti *yibani yimbumba yama nyama.* Nango ke namhla umvalo womtati. Manditi ngokufutshane mabandla esiqingata sase Queen’s Town, nashiywa zezinye iziqingata ngokwenza amalungelo emfundo. Manditi ukuze niqonde nina zibonda esi siqingata sizele zi Teacher ezimiswe ngu Rulumente ukuba zifundise intsapo zenu, kodwa anibatumeli abantwana esikolweni”. Okwenyaniso i Hewu lidumile ngalento; lidumile kanjako ngobu mpatalala bododana lwakona. Imbanga yeyokuba abazali abayi tumeli intsapo ezi kolweni kanti.

Gxebe bati abanye uhlanga oluntsundu lwenyukile? Asi saku zama ukuwupendula lombuzo. Wonke otandayo angake azifundele elibalana. Litsha; libanga udano noko. Kumadodana apa, ngesiko lakwa Mlungu nelakuti kwa Xosa, lento kusakutiwa yintombi, ngokwakwa Mlungu yi *ledi,* ayiwi pantsi kunge mangaliso oko, kuba isidalwa esibutataka nesibukekayo, esibeta imbuto yabantu ibe netyuwa. He, mayela ekupeleni kwe nyanga engu September bekuko intlanganiso yo Titshala e Heald Town yehlelo lika “Dyan Wesile.” Kuluvuyo ukuti lentlanganiso ibe ne gqiza elimnandi lamadodana nomtinjana, ohambisa lomsebenzi wokufundisa usapo lwakwa Xosa nolwase Mbo, kwindawo-ngendawo. Lite inenekazi elitile, elimhlope ekuzaleni luvuyo kwentliziyo yalo, ngokubona esi sibonakalo s’entyantyambo ze South Africa, lamema lo mlisela nomtinjana ukuba uye “kutshisa imiqala” yawo ngama gqabi apa bati yi *Ti.* Uqalile ukusondezela kufupi umhlambi ngentsimbi ezintlanu zokumka komhla. Sehla apo ke isibonakalo abanga sokusilibala msinya abacubekileyo, ababe sibonele. Intoni! Zati ke wena i Titshala, zabeta zacezela paya kwi *ledi*; zangati azizange zizibone nokuzibon’ oku. Ngokufupi, zati intombi lomini, kwi Titshala, zangati ngabantu apa zekusakutiwa bane lepere. Nokuhlala endlwini, batsho ababeko, zahlala kweyazo zodwa itafile, emgama, ukusuka kwe yomtinjana, wawunga ngesiya situba sasipakati ko Lazarosi ne sityebi sase mzekelisweni. Ngokwama Ngesi kwaku funeka ziwaxuba-xubile ama *ledi.* Kodwa, hayi zingezizo ezi Titshala zingcwele, zingafuni ukudyoba izivato zazo ngokupata ngokucubekileyo umtinjana. Wamangala u Mlungu. Hleliwe nje nakwi Titshala umoya wokuhamba ngobu reletyo ne *ledi,* kwaba bantsundu usekona?

INGOZI ELUSIZI.

Kwaku kweli xa *Isigidimi* sale nyanga efileyo sesi shicilelwe, ekwafika indaba zokuntywiliswa e Cape Town kwe ntombazana yomhlobo wetu u Mr. Saul Solomon, u Miss Maggie Solomon ne ntombi emhlope ebikangela olosapo, egama lingu Miss Burton. Izimeko zezi. U Miss Burton wa puma nentsapo ukumka komhla esiya kubetwa ngumoya; kule ntsapo aye matatu amakwenkwana iyintombazana enye. Usinge ngase damini ekutiwa yi Sea Point Reservoir, apo alike wahlala wabe efunda; abantwana bona bedlala kufupi. Kuze kuye inkwenkwana u Master Saul Solomon, nelokuti u dade wetu u Maggie uyaquba. Ikaulezile intombazana, yafika esanabalaza pezu kwamanzi; ilinge ukumnika umntwana intonga ukuba abambelele, akwanceda luto. Itumele omnye umntwana ekaya elixa yona iziposa emanzini. Ufike umntwana ingu Mr. Saul Solomon ote kwa oko wenza into emsinya ukuya kona, wafika, sebe tshone bo babini. Zide zakutshwa izidumbu emzuzwini. Egameni lendidi ezimnyama, eziteta kweli lizwe ngelipepa siyamkuza, u Mr. Solomon no Mrs Solomon kule lahleko yabo elusizi kanye. Ngamana u Sombawo wama pakade ababope ngonqwemesha lwanga pezulu.

Inamba.—Lenyoka ifunyenwe izisonge pezu kwe sihlalo sika Mr. Frost wase Donqaba, umzana afika eme kuwo u loliwe. Ubude bebu zinyawo ezi ntatu.

Umcancato wase Adelaide.—Ipepa lase Nyara, *Bed­ford Advertiser* liva ukuba lomcancato unga fezwa ukwakiwa ngapambi kokuba lonyaka upele, ukuba kuseloko kutiwe ngcumbu kusakiwa. Baninzi abaya kuxoliswa yile nto kuba i Kobonqaba eli kade lilixala kubantu abaya ngapakati.

BOTA BUNXILA.

Salani zinkanti!

salani zintolongo,

Salani zindy wala, ziwayini, miqomboti,

Salani zoyikiso, nani mishologu,

Salani misito yakwa lambatayo,

Salani mililo engena malahle,

Salani zihlangu zingena ntlonze.

Salani zitulo zingena zihlalo,

Salani matala angena nyama,

Salani bantwana baxwebileyo,

Salani batengisi bendywala

 Salani baseli bamagazi

Salani bapangi, baciti bezindlu.

Salani zinkewu nenkewukazi,

Salani zigcawu nendlu zenu,

Salani zingxolo nama pike,

Salani kunye nogezo lwenu,

Salani zipaji zingenamali

Salani magqwira, kade nixamla.

UVIWO LWE TITSHALA.

 0

Ingxelo yoviwo olwaluko ngo 22 ku September nemini ezilandelayo, kwindawo ngendawo, siyi fumana kwi ncwadi yezaziso yakwa Rulumente. Inyaniso ngolu viwo zezi: 231 udodana nentombi, olwaviwayo; 38 abamkele iziqiniselo ezincomekayo; 132 ezokuba bapumelele kodwa; 3 ezeminyaka emibini. Sicwangcisa amagama abo saziyo ukuba abantsundu bangatanda ukuva ngabo, nezikula abafunda kuzo.

Abapumelele *with Honours* (ngokuncomekayo,) ngaba:—

1. \*Caroline J. Metcalf, Huguenot Seminary, Wellington.
2. \*John B. Kayser, Missionary Institution, Lovedale.

15. \*Henry Mayafi *(s)* Training Institution, Heald Town.

23. \*Joseph Stephenson, Pupil Teacher, Kaffir College, Zonnebloem.

32. William Mnga, *(k),* Missionary Institution, Lovedale.

38. William Mjokozeli *(k),* Training Institution, Heald Town.

Abapumelele nge *Competency* (oko kukuti abapumelele kodwa,)

1. \*Elizabeth Eksteen, Huguenot Seminary, Wellington.
2. Oliver Brotherton, Missionary Institution, Lovedale.

37. Henry Niekerk, „ ,, „

46. Charles Hlati „ „ „

51. Agnes R. Cumming, Public School, Middledrift.

69. Edward Kanemeyer, Kaffir College, Zonnebloem.

71. Hannah Theal, S. Cyprian’s School, Cape Town.

82. Sophia Kiviet, *(k),* Missionary Institution, Lovedale.

86. Theophilus Beechy, Kaffir College, Zonnebloem.

93. Joel Madubela *(k),* Training Institution, Heald Town.

98. Harry Pezisa, Missionary Institution, Lovedale.

\*William Mazwi, Training School, Genadendale.

 \*Saul Msane, Native Training Institution, Heald Town. 108. \* Archibald Stuart, Training Institution, Heald Town.

109 Kenneth Ncapayi, *(k),* Missionary Institution, Lovedale.

 Jeremiah Tolibadi, (*k*), Native Training Institution, Heald Town.

119. Samuel Ndubela, *(k), ,, ,, „*

1. Asaph Makubalo, *(k),* Missionary Institution, Lovedale.
2. Alfred Soldo *(k)* Training Institution, Heald Town.
3. Pauline Masiza, St. George’s Orphanage Mission School,

Cape Town.

1. Henry Mbambisa *(k)* Missionary Institution Lovedale.
2. \*William T. Kote *(k),* Training Institution, Heald Town.
3. \*Louisa Mtotywa (*k*), Training Institution, Heald Town.
4. Paul Nkala *(k),* Teacher, Native School, Kambe, Tembu-

land.

1. Jacob Maneli (*k*), S. John’s Theological College, Umtata.

Abafumene iziqiniselo zeminyaka mibini.

1. Tonise Nzikiza, Missionary Institution, Lovedale.
2. Albert White, Butterworth.
3. William Mbenya, Teacher, English Church Mission School, Somerset East.

\*Abapumele i *Elementary Physics, k* Abapumelele isi *Xosa. s* Abapumelele isi *Sutu.*